CELEX: C2006/154/23
Language: fi
Date: 2006-07-01 00:00:00
Title: Asia C-190/06: Ennakkoratkaisupyyntö, jonka Cour d'appel de Bruxelles on esittänyt  21.4.2006  — Belgacom Mobile SA v. Institut belge des services postaux et des télécommunications

1.7.2006   
            
            
               FI
            
            
               Euroopan unionin virallinen lehti
            
            
               C 154/10
            
         Ennakkoratkaisupyyntö, jonka Cour d'appel de Bruxelles on esittänyt 21.4.2006 — Belgacom Mobile SA v. Institut belge des services postaux et des télécommunications
   (Asia C-190/06)
   (2006/C 154/23)
   Oikeudenkäyntikieli: ranska
   Ennakkoratkaisua pyytänyt tuomioistuin
   Cour d'appel de Bruxelles
   Pääasian asianosaiset
   
      Kantaja: Belgacom Mobile SA
   
      Vastaaja: Institut belge des services postaux et des télécommunications
   Ennakkoratkaisukysymykset
   
               1)
            
            
               Sisältävätkö direktiivin 2002/20/EY (valtuutusdirektiivi) (1) 5 artiklan 1 kohdassa tarkoitetut radiotaajuuksien käyttöä koskevat oikeudet yksinoikeuden käyttää GSM-laitteiden kaltaisia laitteita tai antaa luvan niiden käyttöön?
            
         
               2)
            
            
               Onko radio- ja telepäätelaitteista ja niiden vaatimustenmukaisuuden vastavuoroisesta tunnustamisesta 9 päivänä maaliskuuta 1999 annetun Euroopan parlamentin ja neuvoston direktiivin 1999/5 (2) 7 artiklan 3 kohtaa tulkittava siten, että kansallinen toimenpide, jonka mukaan SIM-korttien käyttäminen GSM Gatewayssissa ilman asianomaisen matkapuhelinverkon hallinnoijan ennalta antamaa lupaa, on ristiriidassa sen kanssa?
            
         
               3)
            
            
               Kattaako direktiivin 2002/19/EY (käyttöoikeusdirektiivi) (3) käsite käyttöoikeus sen, että yritys antaa SIM-kortin toisen yrityksen käyttöön siinä tapauksessa, että jälkimmäinen yritys käyttää tätä SIM-korttia GSM Gateway -laitteissa tarjotakseen kolmansille osapuolille palveluja, joiden ansiosta nämä kykenevät kiertämään yhteenliittymät?
            
         
               4)
            
            
               Onko kansallinen lainsäädäntötoimi tai hallinnollinen toimenpide, jonka perusteella julkisen matkapuhelinverkon operaattorilta, joka antaa toisen yrityksen käyttöön yhden tai useampia SIM-kortteja, joiden avulla SIM-kortin käyttäjä kykenee käyttämään tämän operaattorin tarjoamia sähköisiä viestintäpalveluja, on haettava ennakkolupa, jos SIM-kortteja käytetään laitteissa, jotka tarjoavat teknisesti mahdollisuuden käyttää operaattorin palveluja kulkematta yhteenliittymien kautta, ilman että operaattorin muita resursseja ja/tai palveluja tarvittaisiin, yhteensopiva:
               
                           —
                        
                        
                           direktiivin 2002/20/EY (valtuutusdirektiivi), jolla on otettu käyttöön kaikkia sähköisiä viestintäverkkoja ja -palveluja koskeva yleinen valtuutusjärjestelmä, kanssa;
                        
                     
                           —
                        
                        
                           direktiivin 2002/21/EY (puitedirektiivi) (4) 8 artiklan 1 kohdan toisen alakohdan kanssa, kun siinä säädetään, että jäsenvaltioiden on valvottava, että kansalliset sääntelyviranomaiset ottavat hoitaessaan tehtäviään ja erityisesti tehokkaan kilpailun varmistamiseen liittyviä tehtäviä huomioon sen, että on toivottavaa, että teknologiaa koskeva sääntely on neutraalia;
                        
                     
                           —
                        
                        
                           niiden kilpailusääntöjen kanssa, joihin viitataan direktiivin 2002/19/EY (käyttöoikeusdirektiivi) johdanto-osan seitsemännessä perustelukappaleessa, siltä osin kuin kyseisestä lainsäädäntötoimesta tai hallinnollisesta toimenpiteestä seuraa, että direktiivin 2002/19/EY (käyttöoikeusdirektiivi) 2 artiklan a kohdassa tarkoitettua käyttöoikeutta koskevat yksityiskohtaiset säännöt ja edellytykset riippuvat käyttöoikeuden hakijan toiminnasta ja erityisesti siitä, miten paljon se sijoittaa verkon perusrakenteisiin;
                        
                     
         
               5)
            
            
               Siinä tapauksessa, että on katsottava, että GSM Gatewayn käyttö sähköisten viestintäpalveluiden kaupalliseen tarjoamiseen edellyttää asianomaisen matkapuhelinoperaattorin suostumusta, onko direktiivin 97/33/EY (5) 3 ja 4 artiklaa sekä direktiivin 2002/19/EY (käyttöoikeusdirektiivi) 4 artiklaa tulkittava siten, että tästä käytöstä on sovittava asianomaisten osapuolten kesken yksityiskohtaisten teknisten ja kaupallisten sääntöjen osalta
            
         
               6)
            
            
               Onko direktiivin 97/33/EY 7 artiklassa ja direktiivin 2002/19/EY (käyttöoikeusdirektiivi) 13 artiklan 1 kohdassa tarkoitettua markkinoilla valta-asemassa oleviksi ilmoitetuille laitoksille asetettua velvollisuutta määrittää hinnat kustannuksia vastaaviksi tulkittava siten, että kyseisen velvollisuuden kanssa ei ole ristiriidassa se, että operaattori, johon sitä sovelletaan, vahvistaa tariffinsa siten, että se kykenee saamaan takaisin yhteenliittymiin sijoittamansa investointikustannukset sillä perusteella, että ne on laadittu siten, että on otettu huomioon ”off net” -puheluiden kokonaismäärä, joka sisältää myös puhelut, jotka kierrätetään GSM Gatewayn kautta?
            
         
               7)
            
            
               Onko direktiivin 2002/20/EY (valtuutusdirektiivi) 10 artiklan 6 kohtaa ja direktiivin 2002/21/EY (puitedirektiivi) 7 artiklan 6 kohtaa tulkittava siten, että niissä annetaan jäsenvaltioille toimivalta säätää, että kun kansallinen sääntelyviranomainen toteuttaa kiireellisiä väliaikaistoimenpiteitä, näitä toimenpiteitä voidaan soveltaa vain kahdeksi kuukaudeksi vahvistetun rajallisen ajanjakson ajan?
            
         
      (1)  Sähköisiä viestintäverkkoja ja -palveluja koskevista valtuutuksista 7 päivänä maaliskuuta 2002 annettu Euroopan parlamentin ja neuvoston direktiivi 2002/20/EY (valtuutusdirektiivi) (EUVL L 108, s. 21)
   
      (2)  Radio- ja telepäätelaitteista ja niiden vaatimustenmukaisuuden vastavuoroisesta tunnustamisesta 9 päivänä maaliskuuta 1999 annettu Euroopan parlamentin ja neuvoston direktiivi 1999/5/EY (EYVL L 91. s. 10)
   
      (3)  Sähköisten viestintäverkkojen ja niiden liitännäistoimintojen käyttöoikeuksista ja yhteenliittämisestä 7 päivänä maaliskuuta 2002 annettu Euroopan parlamentin ja neuvoston direktiivi 2002/19/EY (käyttöoikeusdirektiivi) (EUVL L 108, s. 7)
   
      (4)  Sähköisten viestintäverkkojen ja -palvelujen yhteisestä sääntelyjärjestelmästä 7 päivänä maaliskuuta 2002 annettu Euroopan parlamentin ja neuvoston direktiivi 2002/21/EY (puitedirektiivi) (EUVL L 108, s. 33)
   
      (5)  Televiestinnän yhteenliittämisestä soveltaen avoimen verkon tarjoamisen (ONP) periaatteita yleispalvelun ja yhteentoimivuuden varmistamiseksi 30 päivänä kesäkuuta 1997 annettu Euroopan parlamentin ja neuvoston direktiivi 97/33/EY (EUVL L 199, s. 32)